CELEX: 62015TN0307
Language: sk
Date: 2015-06-05 00:00:00
Title: Vec T-307/15: Žaloba podaná 5. júna 2015 – 1&1 Telecom/Komisia

20150731042616992015/C 270/443072015TC27020150817SK01SKINFO_JUDICIAL20150605353621Vec T-307/15: Žaloba podaná 5. júna 2015 – 1&1 Telecom/Komisia
 ---documentbreak--- C2702015SK3510120150605SK0044351362Žaloba podaná 5. júna 2015 – 1&1 Telecom/Komisia
   (Vec T-307/15)2015/C 270/44Jazyk konania: angličtina
      Účastníci konania
   
   
      Žalobkyňa: 1&1 Telecom GmbH (Montbaur, Nemecko) (v zastúpení: J. Murach, J. Schmidt a R. Klotz, lawyers, a P. Alexiadis, solicitor)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil rozhodnutie Európskej komisie C(2014) 4443 prijaté 2. júla 2014 vo veci č. COMP/M.7018 – Telefónica Deutschland/E-Plus (ďalej len „rozhodnutie“), ktorým sa koncentrácia medzi Telefónica Deutschland Holding AG a EPlus Mobilfunk GmbH & Co. KG vyhlasuje za zlučiteľnú so spoločným trhom a s uplatňovaním Dohody o EHP za predpokladu, že Telefónica splní záväzky, ktoré sú uvedené v prílohách rozhodnutia, a
         
      
            —
         
         
            nariadil Komisii, aby znášala svoje vlastné trovy konania a žalobkyni nahradila jej trovy konania.
         
      
      Dôvody a hlavné tvrdenia
   
   Na podporu svojej žaloby uvádza žalobkyňa tri žalobné dôvody.
   
            1.
         
         
            Prvý žalobný dôvod je založený na tvrdení, že Komisia pri preskúmaní, či koncentrácia značne narušuje efektívnu hospodársku súťaž, porušila zásadné procesné predpisy tým, že neuviedla dôvody, vrátane jej náležitej starostlivosti, a dopustila sa zjavne nesprávneho uplatnenia predpisov o kontrole fúzií v EÚ pokiaľ ide o:
            
                     —
                  
                  
                     nevykonanie analýzy vertikálnych účinkov koncentrácie,
                  
               
                     —
                  
                  
                     nedostatočnosť dôvodov na podporu záveru, že môže ostať nezodpovedané, či koncentrácia predstavuje značné narušenie efektívnej hospodárskej súťaže na veľkoobchodnom trhu prístupu a vytvorenia volania v Nemecku, a
                  
               
                     —
                  
                  
                     nedostatočnosť dôvodov pokiaľ ide o závery týkajúce sa horizontálnych koordinovaných účinkov na veľkoobchodnom trhu prístupu a vytvorenia volania a na trhu poskytovania mobilných telekomunikačných služieb konečným zákazníkom v Nemecku.
                  
               
      
            2.
         
         
            Druhý žalobný dôvod je založený na tvrdení, že Komisia sa dopustila vážnych nesprávnych právnych posúdení a zjavne nesprávnych posúdení, keď:
            
                     —
                  
                  
                     prijala konečné záväzky navrhnuté spoločnosťou Telefónica,
                  
               
                     —
                  
                  
                     dospela k záveru, že tieto konečné záväzky v celom rozsahu pokryjú značné narušenie efektívnej hospodárskej súťaže, a
                  
               
                     —
                  
                  
                     schválila koncentráciu za predpokladu, že Telefónica splní konečné záväzky.
                  
               
      
            3.
         
         
            Tretí žalobný dôvod je založený na tvrdení, že prijatím svojho rozhodnutia Komisia zneužila svoje právomoci tým, že zohľadnila politické úvahy, ktoré nesúvisia s hospodárskou súťažou, namiesto toho, aby sledovala ciele hospodárskej súťaže Zmlúv a nariadenia Európskej únie o fúziách (
                  1
               ).
         
      (
         1
      )	Nariadenie Rady (ES) č. 139/2004 z 20. januára 2004 o kontrole koncentrácií medzi podnikmi (Nariadenie ES o fúziách) (Ú. v. EÚ, 29.1.2004, s. 1).